Verdagtes vir sakeroof, moord gesoek(Foto ter illustrasie: pixabay) Kort nadat ’n ontploffing Donderdagoggend by ’n vulstasie in Low’s Creek in Mbombela (Nelspruit) aangemeld is, het polisie op die liggaam van ’n veiligheidswag afgekom. Die kluis by die vulstasie was opgeblaas en ’n onbekende bedrag geld is gebuit. Volgens kol. Donald Mdhluli, woordvoerder van die polisie, is die veiligheidswag in sy bolyf geskiet en is hy op die toneel dood verklaar. “Die polisie is tans op soek na die verdagtes wat vir die moord en roof verantwoordelik was.” Dit is nie duidelik hoeveel verdagtes betrokke was nie.